**Zápisnica z členskej schôdze**

**Klubu priateľov nemeckých dôg,**

konanej dňa 28.10.2017 v Nitre o 10:00 hod.

Prítomní za výbor KPND: Ing. Martin Blaško, Katarína Čerešňáková, Ivana Molnárová.

Program:

1.Otvorenie

2.Voľba zapisovateľa a overovateľa

3.Schválenie programu schôdze

4.Kontrola uznesenia zo schôdze konanej dňa 27.11.2016

5.Správa predsedu klubu KPND

6.Správa tajomníčky-pokladníčky KPND

7.Správa poradcu chovu KPND - Informácia z Valného zhromaždenia

8.Správa kontrolóra KPND

9.Úprava chovateľského a bonitačného poriadku

10.Návrh plánu činnosti - priestory na výstavy a bonitácie

11.Návrh rozpočtu na rok 2018 12.Obed 13.Úprava zmluvy pre nečlenov 14.Schválenie členských a iných príspevkov na rok 2018 15.Zmena členskej prihlášky 16.Zmena zmluvy pre nečlena 17.Web stránka 18.Navrhnúť člena na zastupovanie Eu.D.D.C. vo Švajčiarsku 19.Diskusia 20.Uznesenie 21.Záver

**K bodu č.1:**

Prítomných privítala tajomníčka klubu, ktorá bola predsedom klubu poverená vedením členskej schôdze. Taktiež prítomným členom predstavila výbor klubu v zložení:

Ing. Martin Blaško - predseda klubu,

Katarína Čerešňáková - tajomníčka klubu,

Ivana Molnárová - poradca chovu.

Ľudovít Bohunický – kontrolór klubu

Počet prítomných členov: 13.

Na schôdzi bol prítomný jeden hosť - hlasovanie za prítomnosť hosťa:

za: 13 proti: 0 zdržal sa: 0

**K bodu č. 2:**

Za zapisovateľa bola zvolená pani Baranová, za overovateľa Ing. Martin Blaško.

Hlasovanie:

za: 13 proti: 0 zdržal sa: 0.

**K bodu č. 3:**

Tajomníčka klubu prečítala program členskej schôdze a dala hlasovať za jeho schválenie.

Hlasovanie za schválenie programu:

za: 13 proti: 0 zdržal sa: 0.

**K bodu č. 4:**

Tajomníčka klubu prečítala uznesenia zo schôdze konanej dňa 27.11.2016 pričom uviedla, že v každom bode došlo k naplneniu.

Zúčastnení vzali uvedené na vedomie.

**K bodu č. 5:**

Predseda klubu predniesol správu výboru o činnosti klubu za uplynulé obdobie. Zároveň tiež oboznámil zúčastnených s obsahom stretnutia delagátov EUDDC v Španielsku.

Zúčastnení vzali uvedené na vedomie.

**K bodu č. 6:**

Tajomníčka- pokladníčka klubu prečítala správu o hospodárení klubu, ktorá je prílohou tejto zápisnice. Zároveň zhodnotila stav záväzkov a pohľadávok klubu pričom Klub nemá k dnešnému dňu žiadne pohľadávky ani dlhy.

Zúčastnení vzali uvedené na vedomie.

**K bodu č. 7:**

Poradkyňa chovu predniesla správu o chove v roku 2017 vrátane štatistiky chovu ( príloha zápisnice). Taktiež upovedomila výbor a zúčastnených o ozname PK, že ak bude žiadosť o vydanie PP zaslaná na PK po 4 mesiacoch odo dňa narodenia šteniat PK si bude účtovať poplatky navýšené o 100%.

Zúčastnení vzali uvedené na vedomie.

Bol prednesený návrh na prerokovanie zápisu farieb a chovnosti podľa EuDDC do preukazu pôvodu na plemennej knihe.

Uvedený návrh členská schôdza schválila hlasovaním:

za: 13 proti: 0 zdržal sa: 0.

**K bodu č. 8:**

Kontrolór klubu predniesol Správu kontrolóra ( príloha zápisnice), ktorej výsledok bol bez negatívneho nálezu.

Zúčastnení vzali uvedené na vedomie.

**K bodu č. 9:**

Výbor klubu predniesl návrh na úpravu textu v chovateľskom a bonitačnom poriadku v znení : článku 5.4. BONITÁCIA f) Absolvovanie výstavy usporiadanej slovenským klubom KPND od triedy mladých.

Uvedený návrh členská schôdza schválila hlasovaním:

za: 13 proti: 0 zdržal sa: 0.

Zároveň bol prednesený návrh o zavedenie nového tlačiva „ hlásenie o narodení šteniat“, ktorý bude potrebné zasielať poradcovi chovu pri narodení šteniat a to najneskôr do štyroch dní od narodenia šteniat.

Uvedený návrh členská schôdza schválila hlasovaním:

za: 13 proti: 0 zdržal sa: 0.

Taktiež bol prednesený návrh na úpravu textu v bonitačnom a chovateľskom poriadku článok VIII bod 8.4. v znení: „ V čase odovzdávania šteniat novým majiteľom musia byť šteňatá vo veku najmenej 56 dní a viac. Musia byť schopné samostatne prijímať potravu, a minimálne 1x zaočkované na parvovirózu.“

Uvedený návrh členská schôdza schválila hlasovaním:

za: 13 proti: 0 zdržal sa: 0.

**K bodu č. 10:**

Výstavy:

V roku 2018 sú naplánované 2 výstavy:

5.5. 2018 - Klubová výstava (miesto: ešte nie je určené, boli oslovení správcovia viacerých lokalít, výbor bude čakať na odpovede o obsadenosti, o mieste bude včas informovať členov klubu prostredníctvom webovej stránky klubu).

6.10.2018 - Špeciálna výstava (miesto: ešte nie je určené, boli oslovení správcovia viacerých lokalít, výbor bude čakať na odpovede o obsadenosti, o mieste bude včas informovať členov klubu prostredníctvom webovej stránky klubu).

Rozhodcovia: Klubová výstava – dvaja zahraničný rozhodcovia

Špeciálna výstava - jeden zahraničný rozhodca

(výbor určí, kto na ktorej výstave).

Nominovaní rozhodcovia : Klaus Rucker, Robert Jakopac, Liszbeth Mach, Tieery Zalc

Hlasovanie za schválenie termínov a miesta výstav KPND (5.5.2018 a 6.10.2018):

za: 11 proti: 1 zdržal sa: 1.

Hlasovanie za nominovaných rozhodcov uvedenom poradí:

za: 13 proti: 0 zdržal sa: 0.

Bonitácie:

Bol podaný návrh, aby sa bonitácie konali popri klubových výstavách t.j. pri klubovej a špeciálnej výstave.

Uvedený návrh členská schôdza schválila hlasovaním:

za: 13 proti: 0 zdržal sa: 0.

Členská schôdza v roku 2018

Taktiež bol podaný návrh aby sa nasledujúca členská schôdza konala večer pred špeciálnou výstavou pričom jej súčasťou bude vyhodnotenie bodovacej súťaže za minulý rok

Uvedené návrhy členská schôdza schválila hlasovaním:

za: 13 proti: 0 zdržal sa: 0.

**K bodu č. 11:**

Tajomníčka – pokladníčka klubu predniesla návrh rozpočtu klubu pre rok 2018 (príloha zápisnice)

Uvedený návrh členská schôdza schválila hlasovaním:

za: 13 proti: 0 zdržal sa: 0.

**K bodu č. 12:**

Obed

**K bodu č. 13 a 16:**

Bol podaný návrh na zosúladenie zmluvy pre nečlenov so zákonom na ochranu osobných údajov, pričom bude do zmluvy zahrnutý súhlas na spracovanie osobných údajov nečlena.

Uvedený návrh členská schôdza schválila hlasovaním:

za: 13 proti: 0 zdržal sa: 0.

**K bodu č. 14:**

Tajomníčka klubu predniesla návrh na zachovanie členských a iných príspevkov tak ako sú bez zmeny .

Uvedený návrh členská schôdza schválila hlasovaním:

za: 13 proti: 0 zdržal sa: 0.

**K bodu č. 15:**

Výbor klubu predostrel návrh na doplnenie textu do prihlášky za člen KPND v znení:

„ úhrada členského príspevku musí byť zrealizovaná najneskôr do 10 dní odo dňa zaslania emailu potvrdzujúceho členstvo v klube, inak nárok na členstvo zaniká“

Uvedený návrh členská schôdza schválila hlasovaním:

za: 13 proti: 0 zdržal sa: 0.

**K bodu č. 17:**

Jeden z členov klubu predostrel návrh na oslovenie externých firiem so žiadosťou vypracovanie cenovej ponuky na vytvorenie nových klubových www stránok pričom ako strop výslednej ceny bola navrhnutá suma 600 EUR. Výbor klubu prehodnotí jednotlivé cenove ponuky, ktoré je možné zasielať do konca roka 2017 a na najlepšiu ponuku bude reflektovať.

Uvedený návrh členská schôdza schválila hlasovaním:

za: 13 proti: 0 zdržal sa: 0.

**K bodu č. 18:**

Ako člen na zastupovanie na EUDDC vo Švajčiarsku bol nominovaný pán. Marián Priehoda s príspevkom na cestové náklady vo výške 500 EUR.

Uvedený návrh členská schôdza schválila hlasovaním:

za: 13 proti: 0 zdržal sa: 0.

**K bodu č. 19:**

V diskusii bol daný návrh, aby sa pre všetkých členov ako darček nechali vyhotoviť malé uteráky s vyšitým logom klubu a štátnou vlajkou.

Uvedený návrh členská schôdza schválila hlasovaním:

za: 13 proti: 0 zdržal sa: 0.

Taktiež členka klubu navrhla oceňovať pohárom psov členov klubu pri nadobudnutí titulu C.I.B. a to na základe vystaveného diplomu. Uvedené poháre budú obstarané sponzorským darom od rod. Baranovej.

Uvedený návrh členská schôdza schválila hlasovaním:

za: 13 proti: 0 zdržal sa: 0.

Diskutovalo sa taktiež aj o vyhlásení bodovacej súťaže, ktorej výsledky by mali byť oficiálne vyhodnotené a ocenené na členskej schôdzi.

Uvedený návrh členská schôdza schválila hlasovaním:

za: 13 proti: 0 zdržal sa: 0.

Zároveň sa znova otvorila možnosť usporiadať pre členov rôzne prednášky so zameraním na zdravie, výživu a chov (podľa dopytu).

Uvedený návrh členská schôdza schválila hlasovaním:

za: 13 proti: 0 zdržal sa: 0.

**Uznesenie**

z členskej schôdze konanej v Nitre dňa 28.10.2017

Členská schôdza berie na vedomie:

1. Správu predsedu klubu KPND za rok 2017

2. Správu o kontrole uznesenia zo schôdze konanej dňa 27.11.2016.

3. Správu kontrolóra KPND za uplynulý rok.

4. Správu poradcu chovu za uplynulý rok.

5. Správu tajomníčky za uplynulý rok,

Členská schôdza schvaľuje:

Všetky návrhy, úpravy a zmeny uvedené v zápisnici vyššie.

Členská schôdza ukladá:

1. Tajomníčke vykonať úpravu textu v Bonitačnom a chovateľskom poriadku do 5.11.2017
2. Poradcovi a predsedovi klubu prerokovať na plemennej knihe zápis farieb a chovnosti podľa EuDDc do preukazu pôvodu a to do najbližšej členskej schôdze
3. Pani Lučanovej ihneď uverejniť na existujúcej web stránke oznámenie o termíne dohody kontroly vrhu v časovom predstihu.
4. Slečne Čerešňákovej vytvoriť v najbližšej dobe tlačivo o narodení šteniat.
5. Výboru zabezpečiť priebežne klubovú a špeciálnu výstavu vrátane dvoch bonitácií.
6. Výboru zabezpečiť rozhodcov na klubovú a špeciálnu výstavu
7. Pani Čerešňákovej ihneď vykonať zmenu v členskej prihláške
8. Pani Baranovej zabezpečiť cenovú ponuku na novú web stránku a to do 31.12.2017
9. Slečne Čerešňákovej zorganizovať bodovaciu súťaž a zabezpečiť jej vyhodnotenie do najbližšej členskej schôdze.
10. Pani Blaškovej zabezpečiť  uteráky v štátnych farbách a to do najbližšej členskej schôdze.

Hlasovanie za uznesenie členskej schôdze:

za: 13 proti: 0 zdržal sa: 0.

Zapísala: Lenka Baranová

Overil: Ing. Martin Blaško

V Nitre 28.10.2017